કોઈ વધારે વિચાર નહીં. થોડો સમય મિત્રો તરીકે સાથે રહ્યા ને પછી પતિ-પત્ની બની ગયાં. બંને વચ્ચે કોઈ લગ્નવિધિ પણ ન રજિસ્ટ્રેશન ઑફિસે કે ન ચર્ચમાં થઈ. ચટ્ટોએ પોતાની કિતાબ ખુલ્લી કરી દીધી સ્મેડલી સમક્ષ કે હા, ફ્રાંસમાં એક યુવતી સાથે લગ્ન થયાં હતાં પણ ફ્રેન્ચ સરકારે મને તડીપાર કર્યો, પેલી સ્ત્રીને તેવી છૂટ મળી નહીં એટલે તે કેથોલિક સાધ્વી (નન) બની ગયાના સમાચાર હતા, પછી સાવ અજ્ઞાતવાસમાં ચાલી ગઈ. સાચાં નામે ફ્રાંસ જઈને તેને છૂટાછેડા આપવાની યે પરિસ્થિતિ જ ક્યાં હતી?